गलती से खाते में आए 1.14 लाख रुपए, लौटाने से इंंकार
पठानकोट| सिटीपुलिस ने 1.14 लाख रूपए की धोखाधड़ी के आरोप में एक युवक के खिलाफ मामला दर्ज किया है। उस पर गलती से बैंक खाते में जमा हुए पैसे हड़पने का आरोप है। बैंक ऑफ बड़ौदा डल्हौजी रोड ब्रांच के मैनेजर बलवान सिंह ने शिकायत में कहा है कि मिशन रोड स्थित रेणुका मंदिर के नजदीक रहने वाले सुमीर रैली का बैंक में खाता है। उन्होंने बताया कि उत्तम गार्डन कालोनी मनवाल निवासी नीरज शर्मा ने अहमदाबाद के नरोदा इंडस्ट्रियल ब्रांच के एक खाते में 1 लाख 14 हजार 600 रूपए जमा करवाए थे। गलती से पैसे सुमीर रैली के खाते में जमा हो गए। वहीं सुमीर ने सारे पैसे निकलवा लिए और पैसे लौटाने से इंकार कर दिया। जांच के बाद सुमीर के खिलाफ थाना 1 में मामला दर्ज किया गया है। एसएचओ विपन कुमार ने कहा कि टीम बनाकर आरोपी की गिरफ्तारी के लिए छापामारी शुरू कर दी गई है।
hin_Deva hin_Deva